Farfisa

Farfisa on italialainen yritys, joka tunnetaan lähinnä sen 1960–1980-luvuilla valmistamista sähköuruista ja muista soittimista. Farfisa teki myös radioita, televisioita ja muuta elektroniikkaa. Farfisa-urkuja on käytetty useissa eri musiikkityyleissä. Farfisa on Hammondin ja Voxin lisäksi tunnetuimpia sähköurkumerkkejä maailmassa.

Farfisa-yhtiön perustivat vuonna 1948 Scandallin ja Sopranin perheet. 1960-luvun puolestavälistä alkaen yritys tuli tunnetuksi erityisesti kevyistä ja helposti kuljetettavista combo- eli keikkauruista, joista tuli hyvin suosittuja esiintyvien muusikoiden instrumentteina. Menestystuotteeksi muodostui erityisesti transistoroidun sähköharmonikan pohjalta suunniteltu ja vuonna 1964 esitelty Farfisa Combo Compact.Farfisa, Combo Organ Heaven. Viitattu 4.5.2015.

Farfisa-urkuja käytti muun muassa Pink Floyd -yhtyeen kosketinsoittaja Richard Wright etenkin yhtyeen varhaisilla albumeilla kuten The Piper at the Gates of Dawn ja Ummagumma. Vähitellen hän alkoi suosia Hammond-urkuja, ja viimeisen kerran Pink Floyd-kappaleessa Farfisa Compact Duoa kuullaan albumin Animals kappaleella ”Dogs”.

Nykyisin Farfisa valmistaa ovipuhelimia.Farfisa Finland Oy. Viitattu 4.5.2015.

Lähteet

Luokka:Soitinvalmistajat
Luokka:Italialaiset teollisuusyritykset
Luokka:Viihde-elektroniikan tuotemerkit